L 281, 27.10.2015 г., стр. 16).
 (9) С цел да се установи обемът на леко модифицирания разглеждан продукт в рамките на продукта, предмет на разследването, за отчетния период, Комисията използва следната методология. На първо място, Комисията установи общия обем на износа на продукта, предмет на разследването, от Китай въз основа на данни от Евростат. На второ място, от проверените отговори на въпросника от оказалите съдействие китайски производители износители Комисията установи обема на износа на АКФ от петте оказали съдействие дружества. На трето място, Комисията приспадна обема на износа на АКФ, реализиран от оказалите съдействие дружества, от общия износ от Китай. Като се има предвид много високото ниво на неоказване на съдействие, Комисията счита, че има достатъчно основание да приеме, че неоказалите съдействие дружества са изнасяли леко модифицирания продукт. Въз основа на това Комисията стигна до заключението, че 80 % от общия износ от Китай се състои от износа на леко модифицираните продукти, а 20 % — от износа на АКФ. Комисията приложи това съотношение, за да установи промяната в схемите на търговия.
 